Diari Oficial de la Generalitat Valenciana


Sumari del DOGV 3593, del 29-09-1999 (1999/8230)

DECRET 139/1999, de 17 de setembre, del Govern Valencià, pel qual es crea un institut d'Educació Secundària a l'Alfàs del Pi.
-----------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/139/dof/vci/html**

### Dades del document

Número de DOGV
:   3593

Data del DOGV
:   29-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8230


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Alfàs del Pi, l'
    * ensenyament secundari

DECRET 139/1999, de 17 de setembre, del Govern Valencià, pel qual es crea un institut d'Educació Secundària a l'Alfàs del Pi. [1999/S8230]
  
Una vegada estudiades les necessitats d'escolarització de la zona escolar Al.48, es conclou la necessitat que a l'Alfàs del Pi es cree un institut en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Atenent les previsions d'escolarització, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana, l'Ajuntament de l'Alfàs del Pi, segons l'acord adoptat en sessió plenària celebrada el 4 de maig de 1998, ha cedit a la Generalitat Valenciana una parcel·la de 12.515,80 m² en la partida Borret.
  
Mentre es realitzen els tràmits necessaris per a l'adjudicació i construcció del nou edifici escolar, ha sigut necessari arbitrar unes mesures que solucionen les necessitats immediates d'escolarització del municipi. L'Ajuntament, a través de la Resolució d'alcaldia de 6 de maig de 1999, ha posat a disposició de la Conselleria de Cultura, Educació i Ciència uns terrenys de propietat municipal d'una superfície de 4.230,9, en el Camí de la Mar, en els quals s'instal·larà provisionalment el centre.
  
Les instal·lacions escolars s'ajusten a les exigències establides en el Reial Decret 1.004/1991, de 14 de juny, per qual s'establixen els requisits mínims dels centres que impartisquen ensenyaments de Règim General no Universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aprova el programa de necessitats per a la redacció de projectes de construcció de centres d'Educació Infantil, Educació Infantil i Primària, Educació Primària, Educació Secundària Obligatòria i Educació Secundària Completa de la Generalitat Valenciana.
  
Per això, i conformement a allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià i a proposta de la Conselleria de Cultura, Educació i Ciència, després de la deliberació prèvia del Govern Valencià, en la reunió del dia 17 de setembre de 1999,
  
DECRETE
  
Article únic
  
Es crea el següent centre docent:
  
Província: Alacant
  
Localitat: L'Alfàs del Pi
  
Denominació: Institut d'Educació Secundària
  
Codi: O3015117
  
Titular: Generalitat Valenciana
  
Domicili provisional: c/ Camí de la Mar, s/n
  
Domicili definitiu: c/ En projecte
  
Composició: 16 unitats d'Educació Secundària Obligatòria i 4 de Batxillerat
  
Capacitat: 480 llocs escolars d'Educació Secundària Obligatòria i 140 de Batxillerat.
  
Disposició transitòria
  
Provisionalment, i mentre que es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
Disposició addicional
  
El que s'establix en este decret s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor l'endemà del dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència
  
MANUEL TARANCÓN FANDOS


Còpia Permalink ELI